A *St Patrick's Saltire* é usada en ocasións polo goberno Británico para representar a Irlanda do Norte.
A *Union Flag* é izada en días sinalados nalgúns edificios do goberno de Irlanda do Norte, Irlanda do Norte está representada na bandeira pola *St Patrick's Saltire*
**Irlanda do Norte non ten bandeira propia** desde que o Parlamento de Irlanda do Norte foi disolto en 1973. Durante acontecementos oficiais, o goberno británico utiliza a *Union Flag*, a cal é a bandeira oficial do Reino Unido de Gran Bretaña e Irlanda do Norte, e é a única bandeira utilizada polo goberno en Irlanda do Norte.

A *Saint Patrick's Saltire* ás veces é utilizada polo goberno para representar a Irlanda do Norte ó lado dos outros países do Reino Unido, e é o emblema central do Servizo Policial de Irlanda do Norte.

A *Ulster Banner* aínda é usada por unionistas, algunhas organizacións deportivas en Irlanda do Norte e algunhas autoridades de goberno locais baixo control unionista.

Nin a *Saint Patrick's Saltire* nin a *Ulster Banner* poden ser izadas en edificios do goberno de Irlanda do Norte.

Bandeira do Goberno de Irlanda do Norte entre 1953–1972
-------------------------------------------------------

### Deseño

A *Ulster Banner* ten na súa parte central a figura dunha estrela de seis puntas (o número de condados que pertencen a Irlanda do Norte) de cor branca que contén representada unha man destra (a man vermella de Ulster). A estrela aparece representada baixo a "*Coroa Imperial*" (do Reino Unido) como símbolo de lealdade á monarquía británica. Esta bandeira foi outorgada polo goberno de Irlanda do Norte en 1924, foi emblema do devandito goberno entre 1953 e 1972, sendo abolida en 1973.

### Historia

A bandeira de Irlanda do Norte (*Ulster Banner*) é un estandarte heráldico tomado do escudo de armas concedido en 1924 e baseado na bandeira de Inglaterra e a anterior bandeira do Ulster, co engadido dunha coroa para simbolizar a lealdade dos unionistas do Ulster á monarquía do Reino Unido. O estandarte do Ulster contén a Man Vermella do Ulster no centro. A estrela de seis puntas representa o seis condados de Irlanda do Norte. A bandeira ás veces tamén recibe o nome de *Bandeira da Man Vermella*, *Bandeira de Irlanda do Norte*, ou simplemente a *Bandeira do Ulster*, aínda que non debe ser confundida coa bandeira provincial do Ulster.

### Uso actual

Escudo de Irlanda do Norte
Durante eventos oficiais, o goberno británico utiliza a Union Flag, a cal é a bandeira oficial do Reino Unido de Gran Bretaña e Irlanda do Norte, sendo esa tamén a única bandeira oficial utilizada polo goberno de Irlanda do Norte. O estandarte do Ulster foi a bandeira oficial do goberno de Irlanda do Norte dende 1953 até 1972, pero non é probable que volva ser utilizada para representar a Irlanda do Norte ou o seu goberno no futuro xa que, por varias razóns, non é aceptada pola comunidade nacionalista irlandesa.

En 1924 o goberno de Irlanda do Norte recibiu armas heráldicas por decreto real e o dereito a mostralas nunha bandeira ou estandarte. Este dereito foi exercido para a coroación da raíña Isabel II do Reino Unido en 1953. Entre 1953 e 1972 esta bandeira foi utilizada polo goberno de Irlanda do Norte e a bandeira civil *de facto*. Cesou de ter aprobación oficial cando o Parlamento de Irlanda do Norte foi disolto polo goberno británico pola Acta de 1973.

A *Ulster Banner* séguese a usar dentro da comunidade unionista (comunidade que promove o mantemento ou o fortalecemento dos vínculos políticos e culturais entre Irlanda, a miúdo e especialmente Irlanda do Norte, e Gran Bretaña) xunto coa bandeira británica. Tamén é utilizada nalgúns eventos deportivos, como por exemplo polos seareiros da selección de fútbol, e autoridades locais baixo control unionista.

Bandeiras relacionadas con Irlanda do Norte
-------------------------------------------

* Bandeira oficial usada polo goberno norteirlandésBandeira oficial usada polo goberno norteirlandés
* Ulster Banner(1953 a 1972)*Ulster Banner*  
(1953 a 1972)
* Bandeira do UlsterBandeira do Ulster
* Bandeira de IrlandaBandeira de Irlanda
* Bandeira nacionalista do UlsterBandeira nacionalista do Ulster
* Saltire, usada por unionistas de orixe escocesaSaltire, usada por unionistas de orixe escocesa
* Bandeira utilizada ás veces pola selección de rugby de IrlandaBandeira utilizada ás veces pola selección de rugby de Irlanda
* Proposta de bandeiraProposta de bandeira
* Proposta de bandeiraProposta de bandeira
* Proposta de bandeiraProposta de bandeira

Notas
-----

1. ↑  Baixo o Acto de Constitución da Irlanda do Norte 1973
2. ↑  "The Union Flag and flags of the United Kingdom" (PDF). Arquivado dende o orixinal (PDF) o 18 de xuño de 2009. Consultado o 09 de maio de 2014.
3. ↑  uefa.com – Football Europe
4. ↑  "The Union Flag and Flags of the United Kingdom" (PDF). Parliament and Constitution Centre. 3 xuño de 2008. pp. 9–10.

Véxase tamén
------------

### Ligazóns externas

* 

* Irlanda do Norte en Flags of the World *(en inglés)*

  


| * v
* c
* e
Bandeiras dos estados de Europa |
| --- |
| 
* Acerbaixán
* Albania
* Alemaña
* Andorra
* Armenia
* Austria
* Belarús
* Bélxica
* Bosnia e Hercegovina
* Bulgaria
* Casaquistán
* Chipre
* Croacia
* Dinamarca
* Eslovaquia
* Eslovenia
* España
* Estonia
* Finlandia
* Francia
* Grecia
* Hungría
* Irlanda
* Islandia
* Italia
* Letonia
* Liechtenstein
* Lituania
* Luxemburgo
* Macedonia do Norte
* Malta
* Moldavia
* Mónaco
* Montenegro
* Noruega
* Países Baixos
* Polonia
* Portugal
* Reino Unido
	+ Escocia
	+ Gales
	+ Inglaterra
	+ Irlanda do Norte
* República Checa
* Romanía
* Rusia
* San Marino
* Serbia
* Suecia
* Suíza
* Turquía
* Ucraína
* Vaticano
* Xeorxia

 |
| 
* Bandeiras de estados non recoñecidos ou con recoñecemento parcial

 |
| 
* Abkhazia
* Artsakh
* Kosovo
* Norte de Chipre
* Osetia do Sur
* Transnistria

 |

|  |  |
| --- | --- |
| Control de autoridades | 
* Wd: Q463964
* EBID: ID

 |